OpenLLM-France/wikimedia huggingface dataset:
# Mitjalluna (estri)

La mitjalluna o trinxadora és una fulla o ganivet especial de fulla corba, a manera de mitja lluna, i generalment amb dos mànecs o anses, emprat en la cuina per a tallar formatges, carns, etc. Les mitjallunes presenten de vegades dues fulles paral·leles, per a agilitar el tall mitjançant un moviment de vaivé sobre una superfície dura i horitzontal.
Rep el nom de mitjalluna per la forma corba de la fulla, i és el nom mes comú en el Regne Unit i Itàlia. També té altres noms com "hachoir", que és el seu nom en francès.

## Usos

La mitjalluna és el ganivet més apropiat per a capolar les herbes aromàtiques d'ús culinari o com a tallador de pizza encara que també es pot usar per a tallar formatge i carn. Per Nadal, se sol emprar aquesta fulla per a tallar el torró. Un ús molt comú a Itàlia inclou la preparació d'un soffritto o un pesto, etc.
En les antigues forges era un tallaferro amb mànec de fusta, que servia per a tallar les barres d'acer amb les quals es fabricaven les escarpres de les arades. El mestre ferrer la col·locava sobre l'acer i el mosso o aprenent la batia amb el mall de ferro fins a separar-ne les peces.

## Galeria

* Mitjalluna gran.
* Màquina de tallar.
* Tallants o ganivetes d'un màquina de tallar.

## Vegeu també

* Capolador
# Pervomàiskaia

Pervomàiskaia (en rus, Первомайская) és un poble de l'óblast de Penza, Rússia. El 2010 tenia 45 habitants.

## Referències

* ↑ Plantilla:Публикация
# Jhalai

Jhalai fou un estat tributari protegit de la Rajputana, thikana o jagir tributari de Jaipur. El raja pertanyia a la branca Sangramsinghot del sub-clan Rajawat dels kachhwaha, branca menor de la casa reial de Jaipur.

## Llista de thakurs

* Rao Khusal Singh vers 1704
* Thakur BAHADUR Singh vers 1787
* Thakur BHOPAL Singh vers 1844 (va arribar a ser hereu presumpte de Jaipur per un temps breu)
* Thakur BHAWANI Singh ?-1876
* Thakur NAHAR Singh (germà) 1876-?
* Thakur GOVERDHAN Singh ?-després de 1937.
* Raja Saheb Jai Singh (adoptat, fill segon del maharajà de Jaipur)

## Referències

* ↑ «Genealogia». Arxivat de l'original el 2009-05-29. [Consulta: 4 octubre 2009].
# Línia 80 CFL

La Línia 80 CFL és una línia ferroviària luxemburguesa que connecta la Rodange amb Bèlgica. La línia se designa Chemins de Fer Luxembourgeois i està operada principalment per NMBS/SNCB.
Els serveis se superposen amb els designats per la Línia 70 CFL. Al costat belga de la frontera les rutes es numeren en la sèrie de NMBS/SNCB.
* Línia 165 - Libramont - Virton - I Aubange - Athus
* Línia 165/1 - Y Aubange - Frontera RFNL (Rodange)
* Línia 167 - (Arlon) - Y. Autelbas - Athus - Frontera RFNL (Rodange)
Durant la dècada de 2010, l'antiga línia 80 s'ha fusionat amb la Línia 70 CFL per tal de fer servei a la línia de nova creació entre Thionville i Longwy a través d'Esch-sur-Alzette. Les rutes estan electrificades a 25kV fent servir catenària NMBS cf/ normal de catenària a 3 kV corrent continu de SNCB. Això fa requerir a NMBS/SNCB utilitzar unitats de Classe 41xx DMU.

## Estacions

* Arlon (Bèlgica)
* Athus (Bèlgica)
* Estació de trens de Rodange
* Aubange (Bèlgica)
* Halanzy (Bèlgica)
* Virton (Bèlgica)

## Referències

* ↑ «Autorails de la série 41» (en francès). Belrail.be. [Consulta: 12 novembre 2015].
# José Edmílson Gomes de Moraes

José Edmílson Gomes de Moraes, més conegut com a Edmílson (nascut a Taquaritinga el 10 de juliol del 1976) és un exfutbolista brasiler que jugava com a migcampista.
Destacà com a futbolista a São Paulo FC, Olympique de Lió i FC Barcelona. També jugà al Vila-real CF i Reial Saragossa.
Fou 40 cops internacional amb el Brasil i disputà la Copa del Món de 2002.

## Palmarès
### São Paulo

* Campionat paulista: 1998, 2000
* Copa Master de CONMEBOL: 1996

### Lyon

* Ligue 1: 2001–02, 2002–03, 2003–04
* Coupe de la Ligue: 2000–01
* Trophée des Champions: 2003

### Barcelona

* La Liga: 2004–05, 2005–06
* Supercopa d'Espanya de futbol: 2005
* Lliga de Campions de la UEFA: 2005–06

### Brasil

* Copa del Món de Futbol: 2002

## Referències

* ↑ «Histoire de l'Olympique Lyonnais» (en francès). Olympique et Lyonnais [Consulta: 18 desembre 2016].
* ↑ «Edmílson bound for Barcelona». UEFA.com, 29-07-2004 [Consulta: 1r febrer 2010].
* ↑ José Edmílson Gomes de Moraes a BDFutbol
* ↑ José Edmílson Gomes de Moraes a National-Football-Teams.com (anglès)
* ↑ «Brazil's hot springs leave coach cold». The Guardian, 14-06-2002 [Consulta: 18 desembre 2016].
* ↑ «Edmilson will miss the World Cup». BBC Sport, 31-05-2006 [Consulta: 2 setembre 2010].
* ↑ «Todos os brasileiros - 2002» (en portuguès). FolhaOnline, 09-12-2005. [Consulta: 16 desembre 2017].
* ↑ José Edmílson Gomes de Moraes Fitxa i estadístiques a la FIFA
# Gaidropsarus vulgaris

La mòllera borda (Gaidropsarus vulgaris) és un peix de mar de la família Lotidae de l'ordre dels Gadiformes.

## Distribució i hàbitat

La seva àrea comprèn l'oceà Atlàntic nord-oriental entre l'estret de Gibraltar i Noruega i la mar Mediterrània. No és pas tan comú a la costa catalana com el Gaidropsarus mediterraneus però de totes maneres present en totes les mars. L'hàbitat difereix d'aquell de congènere, de fet, encara que es pot potser trobar en aigües baixes entre els esculls, aquest peix freqüenta fons profunds fins a 100 metres, en sorra o còdols. Prop de les costes n'hi ha sobretot allà on els esculls són rics en algues.

## Descripció

L'aspecte general del cos és similar al de Gaidropsarus mediterraneus, cos allargat, tres barbellons, un sobre la barbeta i dos sobre els narius, aletes anals i segona dorsal llargues, etcètera. Es distingeix per tenir les aletes pectorals amb més de 20 radis i sobretot per la color, que és bru clar, blanquinós o rovell amb unes taques brunes o rogenques, sovint amb el centre més clar, que constraten amb el fons clar. Sovint el cap i el dors són uniformement foscos. La seva llargada pot superar els 50 cm.

## Reproducció

Passa durant els mesos càlids.

## Alimentació

Predador, captura peixos i crustacis.

## Biologia

Es tracta d'una espècie nocturna.

## Pesca

Es pesca amb palangre o amb xarxes d'arrossegament. La carn n'és bona, semblant a les dels altres gadiformes més preats, com el lluç.

## Bibliografia

* TORTONESE I. (1975), Osteichthyes - Fauna d'Italia vol. XI, Calderini, Bolonya
* COSTA F., (1991), Atlante dei pesci dei mari italiani, Mursia, Milà
* LOUISY P., (2006), Guida all'identificazione dei pesci marini d'Europa e del Mediterraneo, Il Castello, Trezzano sul Naviglio (EM)
# Ágota Sebő

Ágota Sebő (Budapest, 7 de maig de 1934) és una nedadora hongaresa, especialista en estil lliure, que va competir durant les dècades de 1940 i 1950.
En el seu palmarès destaquen dues medalles d'or al Campionat d'Europa de natació de 1954, en els 400 i 4x100 metres lliures, dues medalles de plata a les Universíades i vuit campionats nacionals. Un cop retirada exercí d'entrenadora.

## Referències

* ↑ «European Swimming Championships (Women)». [Consulta: 28 agost 2020].
* ↑ Kozák, Péter.. S - Z.. Szekszárd: Babits Kiadó, 1995. ISBN 963-495-014-0.
# Merla del Iemen

La merla del Iemen (Turdus menachensis) és un ocell de la família dels túrdids (Turdidae).

## Hàbitat i distribució

Habita boscos a les muntanyes del sud-oest d'Aràbia Saudí i el Iemen.

## Referències

* ↑ «Merla del Iemen». Cercaterm. TERMCAT, Centre de Terminologia. Rev. 20/01/2022(català)
# Mike Mangini

Michael Mangini (nascut el 18 d'abril de 1963 a Newton, Massachusetts) és un famós i reconegut bateria. Al llarg de la seva carrera ha tocat amb grups com Annihilator, Extreme, Steve Vai i James LaBrie (cantant de Dream Theater).

## Biografia

Mike Mangini va començar a tocar la bateria quan tenia cinc anys. En aquesta època practicava al voltant de deu hores al dia i quan tenia nou anys ja podia tocar cançons de Buddy Rich. A secundària va tocar a diferents bandes a la seva escola i va participar en importants festivals al seu país.
L'any 1991 es va convertir en el bateria del grup canadenc Annihilator. Amb Annihilator va gravar la majoria de les cançons de l'àlbum Set the World on Fire i va ser el bateria del grup en els concerts d'Annihilator fins a l'any 1994. En aquest mateix any Mangini va substituir el bateria Paul Geary en el grup nord-americà Extreme. El 1996 el guitarrista Steve Vai va contractar a Mangini com a bateria pels concerts. Mangini va ser el bateria d'en Vai fins a l'any 2000.
L'any 2004, el guitarrista canadenc i fundador d'Annihilator, Jeff Waters, va tornar a contractar-lo com a bateria d'Annihilator per la gravació del disc All For You. El 2007, Mike Mangini va gravar de nou amb Annihilator. En aquest cas el disc Metal.
L'any 2005 en Mangini accedeix al lloc de professor del Berklee College of Music. Deixa el lloc l'any 2010, quan s'incorpora al grup Dream Theater, en substitució de Mike Portnoy, qui deixà la banda el setembre d'aquell any.

## Referències

* ↑ Biografía en su sitio web oficial
* ↑ Dixon, Guy «A Drummer's Dream: Playing to the beat of the heart». The Globe and Mail, 05-11-2010 [Consulta: 5 abril 2011].
* ↑ «MIKE MANGINI IS THE NEW DREAM THEATER DRUMMER» (en anglès). Metal Sucks.

## Enllaços externs

* Pàgina web oficial
# Pericoma contigua

Pericoma contigua és una espècie d'insecte dípter pertanyent a la família dels psicòdids que es troba a Sud-amèrica: l'Argentina (província del Neuquén) i Xile.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)
# Jenkínids

Els jenkínids (Jenkinidae) són una família d'esponges calcàries (Calcarea). Va ser descrita per Borojevic, Boury-Esnault i Vacelet el 2000.

## Gèneres

Els següents gèneres pertanyen a la família Jenkinidae:
* Anamixilla (Poléjaeff, 1883)
* Breitfussia (Borojevic, Boury-Esnault & Vacelet, 2000)
* Jenkina (Brøndsted, 1931)
* Leucascandra (Borojevic & Klautau, 2000)
* Polejaevia (Borojevic, Boury-Esnault & Vacelet, 2000)
* Uteopsis (Dendy & Row, 1913)

## Referències

* ↑ Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C. (2021). World Porifera Database. Jenkinidae Borojevic, Boury-Esnault & Vacelet, 2000. Accessed through: World Register of Marine Species at: http://www.marinespecies.org/aphia.php?p=taxdetails&id=164477 on 2021-03-17
# Línia 7 del metro de Madrid

Mapa Metro Línia 7 :
La Línia 7 del metro de Madrid és una línia de ferrocarril metropolità de la xarxa del metro de Madrid. Aquesta línia connecta les estacions d'Hospital del Henares i Estadio Olímpico.

## Referències

* ↑ «Línea 7» (en castellà). Metro de Madrid. [Consulta: 2 maig 2011].
# Jonathan Salinas Duque

Jonathan Jesús Salinas Duque (Rubio, Táchira, 31 de maig de 1990) és un ciclista veneçolà amateur. El 2017 va aconseguir la victòria final a la Volta al Táchira.

## Palmarès

* 2011
** Vencedor de 2 etapes a la Volta a Trujillo
** Vencedor d'una etapa a la Volta a Bolívia
* 2013
** 1r a la Volta a Trujillo i vencedor de 3 etapes
** Vencedor de 2 etapes a la Volta a Bolívia
* 2014
** 1r a la Volta a Veneçuela
** 1r al Clásico Virgen de la Consolación de Táriba i vencedor d'una etapa
** Vencedor d'una etapa a la Volta al Táchira
* 2015
** Vencedor d'una etapa al Trofeu del Carib
** Vencedor d'una etapa a la Volta a Costa Rica
* 2016
** Vencedor d'una etapa a la Volta al Táchira
** Vencedor d'una etapa al Tour de Martinica
* 2017
** 1r a la Volta al Táchira i vencedor de 2 etapes
* 2018
** Vencedor de 2 etapes al Tour de Guadalupe
* 2019
** Vencedor d'una etapa a la Volta al Táchira
** Vencedor d'una etapa al Tour de Marie-Galante
** Vencedor d'una etapa al Tour de Guadalupe

## Referències

* ↑ «Jonathan Salinas es el campeón de la Vuelta al Táchira 2017». globovision.com, 22-01-2017 [Consulta: 23 gener 2017].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Galenia

Galenia és un gènere de plantes suculentes perennes dins la família Aizoàcia. És un gènere endèmic d'Àfrica del Sud.

## Algunes espècies

Inclouen:
* Galenia acutifolia Adamson
* Galenia affinis Sond.
* Galenia africana L.
* Galenia collina (Eckl. & Zeyh.) Walp.
* Galenia crystallina (Eckl. & Zeyh.) Fenzl
* Galenia cymosa Adamson
* Galenia dregeana Fenzl ex Sond.
* Galenia ecklonis Walp.
* Galenia exigua Adamson
* Galenia filiformis (Thunb.) N.E.Br.
* Galenia fruticosa (L.f.) Sond.
* Galenia glandulifera Bittrich
* Galenia hemisphaerica Adamson
* Galenia herniariaefolia (C.Presl) Fenzl
* Galenia hispidissima Fenzl
* Galenia meziana K.Müll.
* Galenia namaensis Schinz
* Galenia portulacacea Fenzl
* Galenia procumbens L.f.
* Galenia prostrata G.Schellenb.
* Galenia pruinosa Sond.
* Galenia pubescens (Eckl. & Zeyh.) Druce – Galenia, Coastal Galenia
* Galenia rigida Adamson
* Galenia sarcophylla Fenzl
* Galenia secunda (L.f.) Sond.
* Galenia squamulosa (Eckl. & Zeyh.) Fenzl
* Galenia subcarnosa Adamson

## Referències

* ↑ «Galenia». PlantNET - New South Wales Flora Online. Royal Botanic Gardens & Domain Trust, Sydney Australia. [Consulta: 25 abril 2009].
* ↑ «Galenia». African flowering plants database. [Consulta: 25 abril 2009].
# Xallimahhe

Xallimahhe o Xalim-ahum (Šalim-ahum) va ser rei d'Assur (Assíria), successor (i probablement fill) de Puzur-Ashur, cap a l'any 1940 aC, segons la Llista dels reis d'Assíria.
Del seu nom en queda constància en una inscripció en un bloc d'alabastre on es llegeix que "el déu Asshur li va demanar que li construís un temple", i que va fer construir tines de cervesa a la vora del temple nou. Cap a l'any 1920 aC o potser una mica abans, el va succeir Iluixuma, que segurament era el seu fill.

## Referències

* 1 2 «The Assyrian king list». Livius.org. [Consulta: 29 octubre 2021].
* ↑ Grayson, Albert Kirk. Assyrian Royal Inscriptions: vol. 1. Wiesbaden: Otto Harrassowitz, 1972, p. 6-8.
# Micropterix abchasiae

Micropterix abchasiae és una espècie d'arna de la família Micropterigidae. Va ser descrita per Zagulajev l'any 1983.
És una espècie endèmica d'Abkhàsia a Geòrgia.

## Referències

* ↑ Micropterix abchasiaeIndex a The Global Lepidoptera .
* ↑ «nkis.info». Arxivat de l'original el 2016-03-03. [Consulta: 19 agost 2012].
# Pericoma dlabolai

Pericoma dlabolai és una espècie d'insecte dípter pertanyent a la família dels psicòdids que es troba a Àsia: l'Iran.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
# Jie Liu

Jie Liu (en xinès tradicional: 劉傑; en xinès simplificat: 刘杰; en pinyin: Liú Jié; Tianjin, 13 de febrer de 1968) és un guionista i director de cinema xinès.
El 1986 es va presentar a les proves d'accés de l'Acadèmia Central de Belles Arts de Pequín. Posteriorment, treballà dirigint sèries de TV. El seu primer treball com a director, El viatge del jutge Feng (2006), va ser molt elogiat i va guanyar el premi a la millor pel·lícula revelació a la secció Orizzonti del Festival de Venecia.

## Filmografia

* 2015 — De Lan
* 2013 — Qing Chun Pai
* 2010 — Bi luo xue shan
* 2009 — Touxi
* 2006 — Mabei shang de fating
* 2000 — Qing he jue lian (TV Series)

## Referències

* ↑ Jie Liu a Internet Movie Database (anglès)
* ↑ «Liu Jie en Filmin» (en castellà). [Consulta: 31 gener 2016].
* ↑ «Jie Liu | Sopars de Cinema». [Consulta: 31 gener 2016].
# Línia 8 de Metrovalència

La línia 8 de Metrovalència és la més curta de totes, i és del tot el tram tramviari de l'originària línia 5. Aquest tram està en funcionament, encara que amb altres denominacions, des que el 2 d'abril de 2007 va entrar en servei l'estació de Marítim, una estació intermodal dissenyada per a unir la llavors línia 5 amb el tramvia al port, tramvia que es va inaugurar el 16 d'abril de 2007 entre les estacions de Marítim i Neptú.

## Estacions, zones i terminals de la línia 8

Línia 8 de Metrovalència :

## Referències

* ↑ «Bonig maquilla el plano de Metrovalencia para aparentar cuatro líneas nuevas».
* ↑ «La parada del tranvía 'Neptú' pasa a denominarse 'Marina Real Joan Carles I'» (en castellà). El Mundo, 06-04-2013. [Consulta: 14 maig 2021].

## Enllaços externs

* Metrovalencia Arxivat 2000-11-09 a Wayback Machine.
* Ferrocarrils de la Generalitat Valenciana Arxivat 2015-04-05 a Wayback Machine.
# Gilmar Luís Rinaldi

Gilmar Luís Rinaldi (Erechim, Brasil, 13 de gener de 1959) és un exfutbolista brasiler. Va disputar 9 partits amb la selecció del Brasil.

## Referències

* ↑ National Football Teams
* ↑ «Todos os brasileiros - 1994» (en portuguès). FolhaOnline, 09-12-2005. [Consulta: 16 desembre 2017].
# Xalom

Xalom (en hebreu שלום) és una paraula hebrea que significa ‘pau’. Igual que en català, pot referir-se tant a la pau entre dues parts com també a una pau interior, calma o tranquil·litat d'un individu. S'utilitza també com fórmula de salutació, equivalent a ‘hola’ o ‘adéu’.
L'arrel lingüística de xalom la podem vincular amb le-xalem, que significa ‘completar’, ‘retribuir’, ‘pagar’, ‘compensar’. Per això es pot dir que no és només l'absència de conflicte o la desaparició d'hostilitat, sinó que el xalom apareix quan s'equilibra el que està descompensat, al promoure la justícia i la igualtat integral.
Se sol utilitzar com la forma abreujada de la frase xalom alekhem (‘la pau sigui sobre vosaltres') que es pot traduir com a ‘hola’ (una salutació), i a la que se sol respondre alekhem xalom.

## Vegeu també

* Ciao
* Salam
# Meriones dahli

Meriones dahli és una espècie de mamífer rosegador de la família dels múrids. Viu a altituds d'entre 600 i 1.000 msnm a Armènia, Turquia i, possiblement, l'Azerbaidjan. S'alimenta de les llavors i les parts verdes de les plantes. El seu hàbitat natural són les zones de sòl sorrenc. Està amenaçat per la desforestació, el sobrepasturatge i l'expansió dels camps de conreu. L'espècie fou anomenada en honor del naturalista noruec Knut Dahl.

## Referències

* ↑ Kefelioglu, H.; Yigit, N.; Kryštufek, B. Meriones dahli. UICN 2016. Llista Vermella d'espècies amenaçades de la UICN, edició 2016, consultada el 16 agost 2017.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 96. ISBN 978-0801893049.
Espècies vivents de jerbus petits :
Regne: Animalia · Embrancament: Chordata · Classe: Mammalia · Ordre: Rodentia  · Família: Muridae :
Tribus Ammodillini, Desmodilliscini, Gerbillurini i Taterillini :
Tribu Gerbillini :
Categoria :
# Pers (Deux-Sèvres)

Pers és un municipi francès situat al departament de Deux-Sèvres i a la regió de la Nova Aquitània. L'any 2007 tenia 71 habitants.

## Demografia
### Població

El 2007 la població de fet de Pers era de 71 persones. Hi havia 28 famílies de les quals 8 eren unipersonals (4 homes vivint sols i 4 dones vivint soles), 12 parelles sense fills, 4 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 44 habitatges, 32 eren l'habitatge principal de la família, 7 eren segones residències i 5 estaven desocupats. Tots els 44 habitatges eren cases. Dels 32 habitatges principals, 27 estaven ocupats pels seus propietaris, 3 estaven llogats i ocupats pels llogaters i 2 estaven cedits a títol gratuït; 5 tenien dues cambres, 3 en tenien tres, 8 en tenien quatre i 16 en tenien cinc o més. 32 habitatges disposaven pel capbaix d'una plaça de pàrquing. A 17 habitatges hi havia un automòbil i a 12 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Pers el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 4 |
| 0 | 80 a 84 | 0 |
| 4 | 75 a 79 | 4 |
| 4 | 70 a 74 | 4 |
| 0 | 65 a 69 | 0 |
| 0 | 60 a 64 | 0 |
| 8 | 55 a 59 | 0 |
| 0 | 50 a 54 | 8 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 4 | 30 a 34 | 0 |
| 4 | 25 a 29 | 8 |
| 0 | 20 a 24 | 0 |
| 0 | 15 a 19 | 0 |
| 4 | 10 a 14 | 0 |
| 0 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 41 persones, 22 eren actives i 19 eren inactives. De les 22 persones actives 18 estaven ocupades (10 homes i 8 dones) i 4 estaven aturades (1 home i 3 dones). De les 19 persones inactives 13 estaven jubilades, 2 estaven estudiant i 4 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de fabricació d'elements pel transport, 1 d'una empresa de construcció i 1 d'una entitat de l'administració pública.
L'únic servei als particulars que hi havia el 2009 era una fusteria.
L'any 2000 a Pers hi havia 7 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Pers a l'INSEE.
* Évolution et structure de la population Fitxa amb el detall de dades de Pers a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# J.A.P.

«J.A.P. o JAP» té aquests significats:
* Joan Antoni Poch i Goicoetxea, ninotaire català
* Joventuts d'Acció Popular (Juventudes de Acción Popular), organització de la C.E.D.A.
* JA Prestwich Industries Ltd, fabricant de motors anglès
# Línia de Uerdingen

La línia de Uerdingen (el nom de Uerdingen li va posar el lingüista Georg Wenker) és la isoglossa dins de les llengües germàniques occidentals que separa els dialectes que conserven la - k com a so al final d'una paraula (al nord de la línia) dels dialectes en què la paraula final - k ha canviat a última paraula - ch (IPA [x]) (al sud de la línia). Un exemple és la primera persona del singular (jo, en català): al nord de la línia, aquesta paraula és ik, mentre que al sud de la línia la paraula és ich. Aquest canvi de so és el que discorria més al nord entre els torns de consonants que caracteritzen els dialectes alt-alemanys i l'alemany mitjà. La línia passa per Bèlgica, els Països Baixos i Alemanya.
Al nord de la línia de Uerdingen es parla baix alemany i neerlandès. Al sud de la línia de Uerdingen es parla alemany central. A la zona compresa entre la línia de Uerdingen i la línia de Benrath cap al sud, que inclou parts de Bèlgica i els Països Baixos, es parla el dialecte germànic limburguès. Sobretot a l'est d'Alemanya, les llengües regionals s'han substituït en gran part per l'alemany estàndard des del segle xx.
L'extrem occidental de la línia Uerdingen és a Bierbeek, al sud-oest de Lovaina, Brabant Flamenc, Bèlgica. A partir d'aquí, va en direcció nord-est, nord de Hasselt i Weert, Països Baixos, d'on passa a l'est recte. Passa al sud de Venlo per creuar a Renània (Alemanya). Passa a través de Kempen i Krefeld - Hüls, i creua el Rin entre Krefeld - Uerdingen i Duisburg - Mündelheim. A partir d'aquí, la isoglossa passa al sud de Mülheim an der Ruhr - Saarn i Essen - Kettwig, on gira al sud-est. Continua passat Wuppertal - Elberfeld, Gummersbach i Bergneustadt. Més a l'est, que forma la frontera de Sauerland (pel seu nord) i Siegerland (pel seu sud). Passa al nord de Kassel, al sud de Magdeburg i al nord de Wittenberg. Al sud de Brandenburg a l'est d'Alemanya, la isoglossa passa per Halbe, Hermsdorf, Freidorf i Staakow.

## Vegeu també

* Segona mutació consonàntica germànica
* Línia de Benrath
* Línia d'Espira